Foto: AP Saudiya Arabistonining Kutayf shahrida mamlakatda qidiruvda bo‘lgan eng xavfli jinoyatchi qo‘lga olingani xabar qilindi. Bu haqda "Al-Ixbariya" telekanali xabar berdi. "Kutayfda o‘ta xavfli terrorchi Husayn Ali Aal Ammor qo‘lga olindi", - deyiladi telekanal xabarida. U prokuror Muhammad Jironiyni o‘g‘irlash va o‘ldirish, Dammomda patrul mashinasini o‘qqa tutish va inkassatorga hujum qilish kabi jinoyatlarda ayblangan.